62020CO0706_INF
Euroopa Kohtu (kümnes koda) 3. septembri 2021. aasta määrus –Amoena II
(kohtuasi C‑706/20) (
1
)
Eelotsusetaotlus – Euroopa Kohtu kodukorra artikkel 99 – Ühine tollitariifistik – Tariifne klassifitseerimine – Kombineeritud nomenklatuur – Rubriigid 6212 ja 9021 – Rinna kirurgilise eemaldamise järgselt kantavad rinnahoidjad – Komisjoni rakendusmäärus (EL) 2017/1167 – Mõiste „tarvik“ – 19. detsembri 2019. aasta kohtuotsuse Amoena (C‑677/18, EU:C:2019:1142) tõlgendamine
Tolliliit – Ühine tollitariifistik – Tariifirubriigid – Kombineeritud nomenklatuuri grupp 90 – Mõiste „rinnaproteeside tarvikud“ nimetatud grupi tähenduses – Hindamiskriteeriumid – Rinna kirurgilise eemaldamise järgselt kantavad rinnahoidjad – Välistamine
(Nõukogu määrus nr 2658/87, mida on muudetud määrusega nr 2016/1821, I lisa grupp 90)
(vt punktid 33–37)
Resolutsioon
1.
19. detsembri 2019. aasta kohtuotsuse Amoena (C‑677/18, EU:C:2019:1142) ingliskeelse versiooni punkti 53 tuleb tõlgendada nii, et:
–
selle punkti esimeses lauses viitavad mõisted „them“ ja „their“ rinnaproteesidele ja mõiste „they“ rinna kirurgilise eemaldamise järgselt kantavatele rinnahoidjatele,
–
selle punkti teises lauses viitavad mõiste „their“ ja kahel esimesel korral mõiste „they“ rinna kirurgilise eemaldamise järgselt kantavatele rinnahoidjatele, samas kui viimasel korral viitab mõiste „they“ rinnaproteesidele.
2.
19. detsembri 2019. aasta kohtuotsuse Amoena (C‑677/18, EU:C:2019:1142) ingliskeelse versiooni punkti 53 teises lauses Euroopa Kohus – selleks et teha kindlaks, kas rinna kirurgilise eemaldamise järgselt kantavaid rinnahoidjaid saab käsitada rinnaproteeside tarvikutena nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, mida on muudetud komisjoni 6. oktoobri 2016. aasta rakendusmäärusega (EL) 2016/1821, I lisas sisalduva kombineeritud nomenklatuuri grupi 90 tähenduses – üksnes kohaldas selle kohtuotsuse punktis 51 määratletud kriteeriumi, mille kohaselt tuleb „tarvikutena“ kvalifitseerida selle grupi tähenduses vahetatavad osad, mis võimaldavad masina põhifunktsiooni suhtes sooritada abistavat operatsiooni.
(
1
)	ELT C 110, 29.3.2021.